LESERSBRIEF: E-motors kompeteer nié prysgewys | Netwerk24
‘Volstruis’ het nog skop, sê Heyneke
Ja, Superrugby is ’n bietjie vinniger, maar Morné Steyn (35) is steeds fiks genoeg en hy sal boonop baie vir die jonges beteken.
Telkom Mobile, Cell C smelt dalk saam
Telkom het glo aangebied om Cell C te koop, het persone met kennis van die saak aan Bloomberg bevestig.
Daar word nie geraak aan taks in brandstofprys
Die belastings vervat in die brandstofprys, soos die brandstofheffing, aksyns en die Padongelukfondsheffing is doelbewus uitgesluit uit enige van die regering se planne om aan die brandstofprysformule te torring.
LESERSBRIEF: E-motors kompeteer nié prysgewys
Deur Martin Heydenrych, Welgelegen 07 November 2019 05:30
As ek na die foto’s van die nuwe Volkswagen ID.3 kyk, is dit alles behalwe ’n “motor vir die massas” in ons land. Ek wil ’n voorspelling waag – totdat die pryse van e-motors kompeteer met die van Figo’s, Vivo’s en andere in dieselfde prysklas, gaan hulle nie juis “massa-koper-status” verwerf nie.
Kom ons maak net ’n vinnige vergelyking – die intree-BMW i3 kos byna R658 000 teenoor R480 000 vir die intree-BMW 118. Dis ’n verskil van R178 000 (selfs die BMW 330i kos “net” R653 000).
Daardie R178 000 sal vir jou 11 125 liter petrol teen R16 stuk koop. Teen ’n verbruik van 6,4 liter sal jy 173 800 km kan ry.
Ek kan nie eens raai wat dit sal kos om die i3 vir hierdie afstand te herlaai nie, en buitendien sal die batterye miskien vervang moet word.
Die duurste i3 kos R800 000 – dis ’n heel ander storie. As jy hierdie soort geld aan ’n ryding wil bestee, is daar baie meer opsies. In elk geval as dit by hierdie prys kom, gaan eienaars hulle nie juis kwel oor die prys van petrol nie.
Die vervaardigers moet maar weer mooi gaan sit en dink.
Meer oor: Lesersbrief | Motors | E-Motors